
Zalagyömörő Község Önkormányzat Képviselő-testülete
8349 Zalagyömörő, Fő u. 2.

___________________________________________________________________________

Szám: 867/11/2014.

Zalagyömörő Község Önkormányzat

Képviselő-testületének

2014. szeptember 22. napon megtartott

nyílt üléséről

jegyzőkönyv

Határozat: ….30 - 38….
Rendelet:……  6 – 7 - 8…   
Szám: 867/11/2014.

J E G Y Z Ő K Ö N Y V

Készült:
Zalagyömörő Község Önkormányzat Képviselő-testületének 2014. szeptember 22-én, 13 órai kezdettel megtartott nyilvános üléséről.

Helye:
Polgármesteri Hivatal 8349 Zalagyömörő, Fő u. 2. szám

Jelen vannak:
Illés László polgármester,




Söjtöri Dezső alpolgármester,




Dr. Tőtős András képviselő




Tóth András képviselő




Vass Géza képviselő



Bencze Gyöngyi jegyző




Marton Márta pénzügyi főelőadó




Tordáné Ughy Ilona jegyzőkönyvvezető

A lakosság köréből nem jelent meg senki.

___________________________________________________________________________
Illés László polgármester: Köszönti a mai ülésen megjelent képviselő társait, a jegyzőt, a pénzügyi főelőadót és a jegyzőkönyvvezetőt.

A jelenléti ív alapján megállapítja, hogy mind az öt fő képviselő-testületi tag jelen van, így az ülés határozat képes. 

Jegyzőkönyv hitelesítőknek Söjtöri Dezső alpolgármestert és Vass Géza képviselőt javasolja.

A javaslatot a Képviselő-testület 5 igen szavazattal – ellenszavazat, tartózkodás és határozat hozatal nélkül – elfogadta.

Illés László polgármester: Javasolja, hogy a meghívóban szereplő napirendi pontok kerüljenek megtárgyalásra.

A képviselő-testület a napirendre tett javaslatot 5 igen szavazattal – ellenszavazat, tartózkodás és határozat hozatal nélkül – elfogadta a következők szerint:

NAPIRENDEK:
1. Zalagyömörő Község Önkormányzata Képviselő-testületének 2014. évi költségvetési rendelet módosítása 

Előterjesztő: Illés László polgármester 

2. Zalagyömörő Község Önkormányzata Képviselő-testületének 2014. évi I. félévi gazdálkodásáról szóló beszámoló 

Előterjesztő: Illés László polgármester 

3. Gógánfai Közös Önkormányzati Hivatal előirányzat módosítása 

Előterjesztő: Bencze Gyöngyi jegyző

4. Gógánfai Közös Önkormányzati Hivatal 2014. évi I. félévi gazdálkodásáról beszámoló 

Előterjesztő: Bencze Gyöngyi jegyző

5. Belső ellenőrzési jelentés a helyi adóztatási tevékenység ellenőrzéséről 

Előterjesztő: Illés László polgármester 

6. Helyi adórendeletek felülvizsgálata, rendelet módosítás 

Előterjesztő: Illés László polgármester 

7. Nem közművel összegyűjtött háztartási szennyvíz begyűjtésére vonatkozó közszolgáltatás igénybevételéről szóló rendelet 

Előterjesztő: Illés László polgármester 

8. Zalagyömörő Község Önkormányzat Ingatlanvagyon-kataszter ajánlat

Előterjesztő: Illés László polgármester 

9. Jelentés az önkormányzat 2014. évi pénzügyi helyzetéről, valamint a későbbi éveket terhelő pénzügyi determinációkról, kötelezettségekről 

Előterjesztő: Illés László polgármester 

10. Helyi Esélyegyenlőségi Program felülvizsgálata

Előterjesztő: Illés László polgármester 

11. Vegyes ügyek

NAPIRENDEK TÁRGYALÁSA:

1./
Zalagyömörő Község Önkormányzata Képviselő-testületének 2014. évi költségvetési rendelet módosítása 

Előterjesztő: Illés László polgármester 

/Az írásos előterjesztés a jegyzőkönyv mellékletét képezi./

Illés László polgármester: Átadta a szót Marton Márta pénzügyi főelőadónak.

Marton Márta pénzügyi főelőadó Elmondja, hogy az önkormányzatnak 247 e Ft normatíva visszafizetési kötelezettsége keletkezett az óvodai étkeztetés miatt. Az összeget a céltartalék terhére egyenlítettük ki. Emiatt vált szükségessé a 2014. évi költségvetési rendelet módosítása.

Illés László polgármester: Megköszöni a pénzügyi főelőadó szóbeli kiegészítését, és kéri a képviselő-testület tagjait, amennyiben egyetértenek Zalagyömörő Község Önkormányzata 2014. évi költségvetési rendeletének módosításával, kézfeltartással szavazzanak.

Zalagyömörő Község Önkormányzatának Képviselő-testülete egyhangúlag, 5 igen szavazattal – ellenszavazat és tartózkodás nélkül – a következő rendeletet alkotja:

Zalagyömörő Község Önkormányzat

Képviselő-testületének

6/2014.(X.6.) önkormányzati rendelete

az Önkormányzat 1/2014. (III.6.) költségvetési rendeletének módosításáról

/A rendelet a jegyzőkönyv mellékletét képezi./

2./
Zalagyömörő Község Önkormányzata Képviselő-testületének 2014. évi I. félévi gazdálkodásáról szóló beszámoló 


Előterjesztő: Illés László polgármester

/Az írásos előterjeszt és a jegyzőkönyv mellékletét képezi./

Illés László polgármester átadta a szót Marton Márta pénzügyi főelőadónak.

Marton Márta pénzügyi főelőadó: Tájékoztatja a testület tagjait, hogy az I. félévi teljesítés időarányos. A dologi kiadás 35 %-os teljesítést tükröz, míg a bér jellegű kiadás 50 %-os teljesítettségű. 

Illés László polgármester: Megkérdezi, hogy a dologi kiadás miért csak 35 %-os teljesítésű.

Marton Márta pénzügyi főelőadó: Válaszában elmondja, hogy a dologi kiadásnál nem teljesült minden, ami be volt tervezve. Valószínű ezek a tételek az év végéig még realizálódni fognak. A beruházások az I. félévben még nem kerültek kiegyenlítésre, így azok összegét az I. félévi teljesítés még nem tartalmazza.
Illés László polgármester: Megköszöni a pénzügyi főelőadó tájékozatóját. Kéri a képviselő-testület tagjait, amennyiben egyetértenek Zalagyömörő Község Önkormányzatának 2014. I. félévi gazdálkodásáról szóló tájékoztatóval, kézfeltartással jelezzék

Zalagyömörő Község Önkormányzatának képviselő-testülete egyhangúlag, 5 igen szavazattal – ellenszavazat, tartózkodás és határozat hozatal nélkül – meghozta az alábbi határozatot:
30/2014.(IX.22.) önkormányzati határozat
Zalagyömörő Község Önkormányzata Képviselő-testülete az államháztartásról szóló. 2011. évi CXCV. törvény 87.§. (1) bekezdésében foglaltakra figyelemmel Zalagyömörő Község Önkormányzata 2014. évi gazdálkodásának I. félévi helyzetéről szóló tájékoztatóját az előterjesztés szerint elfogadta.

Felelős: Illés László polgármester

Határidő: azonnal

3./
Gógánfai Közös Önkormányzati Hivatal előirányzat módosítása 

Előterjesztő: Bencze Gyöngyi jegyző

/Az írásos előterjesztés a jegyzőkönyv mellékletét képezi./
Bencze Gyöngyi jegyző: Elmondja, mint ahogy az az előterjesztésből is kitűnik, hogy az I. félévben két választást bonyolítottunk le, melyre plusz normatívát kapott a hivatal. Ez az összeg nem szerepelt az eredeti költségvetésben, és emiatt kell azt módosítani a Hivatal költségvetési előirányzatát.
Illés László polgármester Megköszöni a jegyző szóbeli kiegészítését, és kéri a testület tagjait, amennyiben egyetértenek az előterjesztésben foglaltakkal, kézfeltartással szavazzanak.
Zalagyömörő Község Önkormányzatának képviselő-testülete egyhangúlag, 5 igen szavazattal – ellenszavazat, tartózkodás és határozat hozatal nélkül – meghozta az alábbi határozatot:

31/2014.(IX.22.) önkormányzati határozat
Zalagyömörő Község Önkormányzatának Képviselő-testülete a Gógánfai Közös Önkormányzati Hivatal 2014. évi költségvetésének módosítását a melléklet szerint elfogadja.
Felhatalmazza a jegyzőt, hogy a módosítást hajtsa végre a költségvetési előirányzatok között.

Felelős: Bencze Gyöngyi jegyző
Határidő: azonnal
4./
Gógánfai Közös Önkormányzati Hivatal 2014. évi I. félévi gazdálkodásáról beszámoló 

Előterjesztő: Bencze Gyöngyi jegyző

/Az írásos előterjesztés a jegyzőkönyv mellékletét képezi./

Bencze Gyöngyi jegyző Véleménye szerint a beszámoló nagyon visszafogott és takarékos gazdálkodást tükröz, ezért annak számainak áttekintése után kéri azok elfogadását. 
Illés László polgármester Kéri a képviselő-testület tagjait, aki egyetért a Gógánfai Közös Önkormányzati Hivatal 2014. I. félévi gazdálkodásáról szóló beszámolóval, kézfeltartással jelezze.

Zalagyömörő Község Önkormányzatának képviselő-testülete egyhangúlag, 5 igen szavazattal – ellenszavazat, tartózkodás és határozat hozatal nélkül – meghozta az alábbi határozatot:

32/2014.(09.22.) önkormányzati határozat

Zalagyömörő Község Önkormányzatának Képviselő-testülete az államháztartásról szóló. 2011. évi CXCV. törvény 87.§. (1) bekezdésében foglaltakra figyelemmel a Gógánfai Közös Önkormányzati Hivatal 2014. évi gazdálkodásának I. félévi helyzetéről szóló tájékoztatóját az előterjesztés szerint elfogadta.

Felelős: Bencze Gyöngyi jegyző

Határidő: azonnal

5./ 
Belső ellenőrzési jelentés a helyi adóztatási tevékenység ellenőrzéséről 

Előterjesztő: Illés László polgármester 

/Az írásos előterjesztés a jegyzőkönyv mellékletét képezi./

Bencze Gyöngyi jegyző: Tájékoztatja a képviselő-testület tagjait, hogy a belső ellenőr is és párhuzamosan a Kormányhivatal is az adórendeleteket ellenőrizte.
Ezek eredményeképpen az intézkedési tervek tavalyi végrehajtását ellenőrizte a belső ellenőr. A mostani megállapítás tartalmaz egy intézkedési tervet, mely szerint az adórendeleteket, az időközben bekövetkezett jogszabály változások miatt szükséges módosítani.

Az adórendeletek felülvizsgálata meg is történt, mely a következő napirendi pont témája lesz.

A behajtási tevékenységet folyamatosan végezzük a kint lévőségek behajtása érdekében.

Illés László polgármester: Nem érti, ha 2013-ban kb. 3 m Ft volt a követelés, a belső ellenőr által elkészített anyagban viszont 1,6 m Ft hátralék szerepel, akkor a kint lévőségek értékénél miért 54,6 % növekményt mutatott ki a belső ellenőr. 
Bencze Gyöngyi jegyző: Valószínű a belső ellenőr az anyag összeállítása során az adatokat más szempontból rögzítette, és ebből adódhat a polgármester úr által említett eltérés.
Illés László polgármester: A hozzászólások végezetével kéri a képviselő-testület tagjait, amennyiben egyetértenek az írásbeli előterjesztés határozati javaslatában foglaltakkal, kézfeltartással szavazzanak.

Zalagyömörő Község Önkormányzatának képviselő-testülete egyhangúlag, 5 igen szavazattal – ellenszavazat, tartózkodás és határozat hozatal nélkül – meghozta az alábbi határozatot:

33/2014.(IX.22.) önkormányzati határozatát
Zalagyömörő Község Önkormányzatának Képviselő-testülete a belső ellenőr által a 2013-as évről készített utóellenőrzésről szóló beszámolót elfogadja, és annak alapján az alábbi INTÉZKEDÉSI TERVET fogadja el:

1.
Az önkormányzat tegyen eleget a Htv. 42/B. § (1) bekezdésének megfelelően a hatályos adóügyi nyomtatványok közzétételének.

2.
Végezzék el a helyi adók rendeleteinek felülvizsgálatát és a hatályos jogszabályoknak megfelelően aktualizálják őket.

3.
Végezzenek adóhatósági ellenőrzést a bevallási kötelezettségek felderítése és az iparűzési adó bevallások adattartalmának ellenőrzése céljából a NAV adatai alapján.

4.
Készítsenek végrehajtási nyilvántartást a megtett intézkedésekről.

Határidő:
folyamatos

Felelős:
Illés László polgármester,



Bencze Gyöngyi jegyző,



Vass Renáta adóügyi ügyintéző

6./
Helyi adórendeletek felülvizsgálata, rendelet módosítás 

Előterjesztő: Illés László polgármester 

/Az írásos előterjesztés a jegyzőkönyv mellékletét képezi./
Illés László polgármester: Elmondja, hogy az aljegyző asszonnyal történt egyeztetés szerint az iparűzési adó mértéke az állandó jelleggel végzett iparűzési tevékenység esetén az adóalap 1,5 %-a lehet. E szerint törvénytelen a képviselő-testület iparűzési adóról szóló rendelete, mely az adó mértékét differenciálta /mezőgazdasági tevékenység esetén 1 %, ipari tevékenység esetén 1,5 %/
Ezért egységessé kell tenni az adó mértékét, 1,5 %-ra fel kell emelni mezőgazdasági tevékenység esetén az adó mértékét.
Az ideiglenes jelleggel végzett iparűzési tevékenység esetén az adó mértéke naptári naponként eddig 300 Ft, volt, a megalkotandó rendeletben ez az összeg 5.000,- Ft/nap lesz.

Tóth András képviselő: Megkérdezi, hogy az iparűzési adót a telephelyre fizeti-e a vállalkozó?

Bencze Gyöngyi jegyző: A székhely és a telephely vonatkozásában az iparűzési adónál a vállalkozónak a dolga, hogy az adót milyen alapon osztja meg.
Söjtöri Dezső alpolgármester: Elmondja, hogy az iparűzési adó bevezetésekor a mezőgazdasági tevékenységnél  azért szabtak meg kevesebbet százalékot, mert a tevékenységükből eredően kiszámíthatatlan a mezőgazdasági munka eredményessége. Egyik év az időjárási és különböző okoknál fogva eredményesen zárul, míg esetleg a következő év mínusszal.
Dr. Tőtős András képviselő: Úgy emlékszik rá, hogy annak idején abban maradtak, hogy a százalék mértéke azonos lesz minden adótételnél.

Illés László polgármester: A képviselő rosszul emlékszik, mert akkor is éppen Söjtöri képviselő úr volt azon, hogy legyen a százalék mértéke differenciálva, az előzőekben felsorolt okok miatt.

Söjtöri Dezső alpolgármester: Emlékezteti képviselő-társait, mikor bevezetésre került az iparűzési adó az akkori testület 0,9 százalékkal fogadta el a mezőgazdasági tevékenységet. A módosítás alkalmával – a könnyebb számolás miatt – lett 1 százalékra felemelve. Nem értek egyet azzal az elvvel, hogy miért az alacsonyabb mértéket kell felemelni a magasabb szintre. Miért nem lehetne a 1,5 %-os adó mértéket lecsökkenteni 1 %-ra.
Tehát nincs arra lehetősége az önkormányzatnak, hogy legyen egységesen 1 % az iparűzési adó mértéke?

Véleményem szerint, ha kevesebb lenne az iparűzési adó mértéke, nagyobb lenne a befizetési fegyelem. 
Bencze Gyöngyi jegyző: Válaszában elmondja, hogy az önkormányzat nem állapíthat meg alacsonyabb adótételt, mert ezáltal rosszabb helyzetbe hozza saját magát, és saját bevétel kiesést eredményező döntést hoz. Gazdálkodási szempontból nem hozhat olyan döntést az önkormányzat, hogy tudatosan csökkenti saját bevételeit. Szeretném tájékoztatni a képviselő-testületet, hogy az 1,5 % 1 %-ra való lecsökkentése kb. fél millió forint saját bevétel kiesést eredményezne az önkormányzatnak.
Söjtöri Dezső alpolgármester: Én a magam részéről a mértéket nem szavazom meg.
Illés László polgármester: a hozzászólások végeztével kérem a képviselő-testület tagjait, amennyiben egyetértenek a helyi adókról szóló rendelet megalkotásával, kézfeltartással szavazzanak.
Zalagyömörő Község Önkormányzatának Képviselő-testülete 4 igen szavazattal és 1 tartózkodással – ellenszavazat  nélkül – a következő rendeletet alkotja:
Zalagyömörő Község Önkormányzat Képviselő-testületének 7/2014. (X.6.) önkormányzati rendelete a helyi adókról

/A rendelet a jegyzőkönyv mellékletét képezi./

7./
Nem közművel összegyűjtött háztartási szennyvíz begyűjtésére vonatkozó közszolgáltatás igénybevételéről szóló rendelet 

Előterjesztő: Illés László polgármester 

/Az írásos előterjesztés a jegyzőkönyv mellékletét képezi./
Illés László polgármester: Átadom a szót Bencze Gyöngyinek, és kérem, amennyiben kiegészíteni valója van az írásbeli előterjesztéshez, tegye meg.
















Bencze Gyöngyi jegyző: Egy törvényességi észrevételnek kell hogy eleget tegyünk e rendelet megalkotása során. A jogszabályi előírásoknak fog megfelelni ezzel a képviselő-testület. Kettős helyzet állt elő, a település lakosságának nagy része közművel fogja szállíttatni a szennyvizet, de e rendelet a lakosság azon részére vonatkozik, akik nem veszik igénybe a közműszolgáltatást. 
Söjtöri Dezső alpolgármester: Megkérdezi, hogy ebbe a rendeletbe leszabályozásra kerülhetne-e, hogy például azon vállalkozók, akik a vételezett ivóvizet nem a közcsatornába engedik, hanem más célra használják, például permetezés, az ő esetükben ne legyen csatornahasználati díj megszabva.

Bencze Gyöngyi jegyző: A csatornahasználati kedvezmények a talajterhelési díjról szóló rendeletben kerülnek szabályozásra, ha a képviselő-testület ezen rendeletét alkotja meg. 
Tájékozatja a képviselő-testületet, hogy e rendelet megalkotása előtt szükséges határozni a rendelet hatálybalépésének időpontjáról, a közszolgáltató, és a szennyvíz befogadó telep kiválasztásáról, és a szolgáltató szolgáltatási díjának meghatározásáról. A díjtételre vonatkozóan kaptak ajánlatot a közszolgáltatótól.
A képviselő-testület feladata, hogy meg kell jelölni azt a szolgáltatót, akinél a településen igénybe lehet venni e szolgáltatást. A környezetünkben egy vállalkozó van, Kustos Gábor, aki rendelkezik a szükséges környezetvédelmi hatósági engedélyekkel. Megkeresésünkre ő is adott árajánlatot, mely egy összefoglaló ajánlat. 
Illés László polgármester: A jegyző által elmondottakat figyelembe véve kérem a képviselő-testületet, aki egyetért azzal, hogy a Nem közművel összegyűjtött háztartási szennyvíz begyűjtésére vonatkozó közszolgáltatás igénybevételéről szóló rendelet 2015. január 1-jén lépjen hatályba kézfeltartással szavazzon.

Kérem továbbá a képviselő-testületet, aki egyetért azzal, hogy a rendeletben, a szennyvíz begyűjtésével Kustos Gábor közszolgáltató szerepeljen, illetőleg a begyűjtött szennyvíz a sümegi Szennyvíz tisztító telepre kerüljön beszállításra, kézfeltartással szavazzanak.
Zalagyömörő Község Önkormányzatának képviselő-testülete egyhangúlag, 5 igen szavazattal – ellenszavazat, tartózkodás és határozat hozatal nélkül – meghozta az alábbi határozatot:

34/2014.(IX.22.) önkormányzati határozatát
Zalagyömörő Község Önkormányzatának Képviselő-testülete a Nem közművel összegyűjtött háztartási szennyvíz begyűjtésére vonatkozó közszolgáltatás igénybevételéről szóló rendelet hatályba lépésének időpontjául 2015. január 1-jét jelöli meg.
A képviselő-testület a rendelet hatályba lépéséig tovább egyeztet a közszolgáltatási szerződés díjtételében.

Felhatalmazzák a polgármestert, hogy a szükséges intézkedéseket tegye meg. 
Felelős:
Illés László polgármester

Határidő:
2014. december 31.
35/2014.(IX.22.) önkormányzati határozatát

Zalagyömörő Község Önkormányzatának Képviselő-testülete a Nem közművel összegyűjtött háztartási szennyvíz begyűjtésére vonatkozó közszolgáltatás igénybevételéről szóló rendelet közszolgáltatójául: Kustos Gábor Sümeg Építők u. 2. szám alatti vállalkozót, és egyidejűleg az ingatlanokon keletkező szennyvíz befogadásául a sümegi Szennyvíz tisztító telepet jelöli meg.
Felhatalmazzák a polgármestert a közszolgáltatási szerződés megkötésére.
Felelős:
Illés László polgármester
Határidő:
2014. december 31. 
Illés László polgármester: a fenti határozatok meghozatalát követően kérem a képviselő-testület tagjait, akik egyetértenek a Nem közművel összegyűjtött háztartási szennyvíz begyűjtésére vonatkozó közszolgáltatás igénybevételéről szóló rendelet-tervezetben foglaltakkal, kézfeltartással szavazzanak.

Zalagyömörő Község Önkormányzatának Képviselő-testülete egyhangúlag, 5 igen szavazattal – ellenszavazat és tartózkodás nélkül – a következő rendeletet alkotja:
Zalagyömörő Község Önkormányzata Képviselő-testülete

8/2014. (X.6.) önkormányzati rendelete

a nem közművel összegyűjtött háztartási szennyvíz begyűjtésére vonatkozó 

 közszolgáltatásról

/A rendelet a jegyzőkönyv mellékletét képezi./

8./ Zalagyömörő Község Önkormányzat Ingatlanvagyon-kataszter ajánlat

Előterjesztő: Illés László polgármester 

Illés László polgármester Átadta a szót Bencze Gyöngyi jegyzőnek.
Bencze Gyöngyi jegyző: Szóbeli kiegészítésként az alábbiakról tájékoztatja a képviselő-testület tagjait. 1992-ben hatályba lépett és azóta módosított kormányrendelet alapján az önkormányzati ingatlanvagyont kötelező vezetni. 2002-ben újabb kormányrendelet szabályozta az ingatlanvagyon kateszter átdolgozását, illetve az akkori vagyonkateszter újra történő felvételét. Ez a nyilvántartás jelenleg papír alapon létezik az önkormányzatoknál, mely a mai kor és a jogszabályi követelményeinek maradéktalanul nem felel meg. A nyilvántartást elektronikusan kell vezetni. Erre kértünk árajánlatot, hogy milyen összegért készítenék el ezt a nyilvántartást.

Az árajánlat alapján 1.500,- Ft/db a belterületi ingatlan, 800,- Ft/db pedig a külterületi ingatlanok vonatkozásában a nyilvántartás felvezetése, ami tartalmaz különféle program elemeket. 
Ez az önkormányzat részére egyszeri költség. A rendszerkövetési díj ezen kívül szerepel, valamint a rendszer használati díj. Ez nem érinti az önkormányzatot. A programhoz hozzátartozik egy eszközmodul és egy ÉCS számítási modul is. Ezek megkönnyítik a pénzügyi rendszer működtetését is.  
Marton Márta pénzügyi főelőadó: Az önkormányzat tulajdonában 32 db belterületi ingatlan van, külterületi pedig 106 db. Ez bruttó összegben 168.650,- Ft.
Illés László polgármester: Az elhangzottakat figyelembe véve, kérem a képviselő-testület tagjait, amennyiben egyetértenek azzal, hogy az ingatlanvagyon kataszteri program megrendelésre kerüljön kézfeltartással szavazzanak.
Zalagyömörő Község Önkormányzatának képviselő-testülete egyhangúlag, 5 igen szavazattal – ellenszavazat, tartózkodás és határozat hozatal nélkül – meghozta az alábbi határozatot:

36/2014.(IX.22.) önkormányzati határozat

Zalagyömörő Község Önkormányzat Képviselő-testülete úgy határozott, hogy az önkormányzati vagyonkataszter E-KATA rendszerben történő feldolgozására megbízza a DE - NÉ Szolgáltató Bt. – képviseli Deák János ügyvezető - 9431 Fertőd, Béke u. 67.szám alatti székhelyű vállalkozást. 

Felhatalmazzák a polgármestert a szerződés megkötésére. A vagyonkataszter elkészítésére szükséges fedezetet a költségvetésben biztosítják, bruttó 168.650.-Ft összegben. 
Felelős:
Illés László polgármester

Bencze Gyöngyi jegyző

Határidő:
folyamatos
9./ Jelentés az önkormányzat 2014. évi pénzügyi helyzetéről, valamint a későbbi éveket terhelő pénzügyi determinációkról, kötelezettségekről 

Előterjesztő: Illés László polgármester 

(Írásos anyag a jegyzőkönyv mellékletét képezi.)
Illés László polgármester: Kiegészítésképpen szeretném elmondani, hogy a felhalmozási célú kiadásoknál a traktor és pótkocsi 2010-ben lett vásárolva. A traktor pótkocsiját 150 e Ft értékben az önkormányzat saját erőből vásárolta. Ezenkívül a traktor fülkéjét 730 e Ft összegben lett vásárolva szintén saját erőből.
A kazánprogram keretén belül valósult meg az óvoda és művelődési ház fűtéskorszerűsítése 8,5 m Ft összegben.
Ezen kívül a Gondolat tóhoz az energia odavezetése is saját erőből valósult meg. Továbbá a járdafelújítás bekerülési költsége 6,5 m Ft volt, és ezen felül az önkormányzat saját költségvetéséből kiegészítette a beruházást 1,7 m Ft-tal.

Kérem a képviselő-testület tagjait, amennyiben egyetértenek az önkormányzat 2014. évi pénzügyi helyzetéről, valamint a későbbi éveket terhelő pénzügyi determinációkról, kötelezettségekről szóló jelentéssel a megtett kiegészítésekkel együtt, kézfeltartással jelezze.

Zalagyömörő Község Önkormányzatának képviselő-testülete egyhangúlag, 5 igen szavazattal – ellenszavazat, tartózkodás és határozat hozatal nélkül – meghozta az alábbi határozatot:

37/2014.(IX.22.) önkormányzati határozat

Zalagyömörő Község Önkormányzatának Képviselő-testülete az önkormányzat 2014. évi pénzügyi helyzetéről, valamint a későbbi éveket terhelő pénzügyi determinációkról, kötelezettségekről szóló jelentést tudomásul veszi.





Felelős: 
Illés László polgármester





Határidő: 
folyamatos
10./
Helyi Esélyegyenlőségi Program felülvizsgálata

Előterjesztő: Illés László polgármester 

Illés László polgármester: átadom a szót Bencze Gyöngyi jegyzőnek.
Bencze Gyöngyi jegyző: Sümegen a Kistérségi Társulási ülésen hangzott el, hogy a Helyi Esélyegyenlőségi Program évenkénti felülvizsgálatára pályázatot nyújtanak be. A Kistérségi munkaszervezet vállalta ennek az összefogását, viszont a képviselő-testületnek erről dönteni szükséges, mivel ez az alapja a pályázati forrásoknak. Az esélyegyenlőséget mindenkinek biztosítani kell. A program egy ÁROP program keretében valósulna meg. 

Javasolja a határozat elfogadását. 
Illés László polgármester: Javaslom a képviselő-testületnek, aki egyetért azzal, hogy a „Területi együttműködést segítő programok kialakítása az önkormányzatoknál a konvergencia régiókban” című ÁROP_1.A.3.-2014. pályázat benyújtásra kerüljön, kézfeltartással szavazzon.

Zalagyömörő Község Önkormányzatának képviselő-testülete egyhangúlag, 5 igen szavazattal – ellenszavazat, tartózkodás és határozat hozatal nélkül – meghozta az alábbi határozatot:

38/2014.(IX.22.) számú önkormányzati határozatát

Zalagyömörő Község Önkormányzatának Képviselő-testülete  a „Területi együttműködést segítő programok kialakítása az önkormányzatoknál a konvergencia régiókban” című ÁROP_1.A.3.-2014. pályázat tárgyú előterjesztést megtárgyalta és az alábbi döntést hozta:

1. Zalagyömörő  Község Önkormányzata támogatja a területi együttműködést elősegítő pályázat benyújtását az ÁROP-1.A.3.-2014. számú pályázati kiírás alapján, legfeljebb 22 m Ft összegű, 100 % vissza nem térítendő mértékű támogatás igénylésével. A pályázat megvalósítása önkormányzati önerőt nem igényel.

2. A Képviselő-testület felhatalmazza a Polgármestert a pályázat előkészítéséhez szükséges egyeztetések, tárgyalások lefolytatására, valamint a benyújtásához előírt dokumentumok, nyilatkozatok aláírására.

3. A Képviselő-testület felhatalmazza a Polgármestert a pályázat kedvező bírálata esetén a támogatási szerződés aláírására.

Felelős:
Illés László polgármester

Határidő:
folyamatos

11. Vegyes ügyek
Illés László polgármester tájékoztatja a képviselő-testületet a két ülés között eltelt időszakban történt eseményekről:
-  szeptember 29-én volt az óvoda átadásának ünnepe, működik a fűtéshez az apríték kazán.
- az óvodánál internetkapcsolatot alakítottunk ki, számítógép, nyomtató lett vásárolva, bérletet kaptak a gyerekek
- szeptember 2-vel indult a start munkaprogram, mely március 31-ig szól. Belvízelvezetés, mezőgazdasági utak karbantartása, rendbetételét céloztuk meg. 6,1 m Ft-tot kapunk erre a programra.

-  az Egészséges életmódra nevelés pályázat keretén belül kaptunk egy multifunkciós gépet.

   E pályázat keretén belül összességében 1,1 Ft értékben tudtunk sporteszközökhöz jutni.

-  a Kisfaludy utca bitumenezése megtörtént.

Illés László polgármester Mivel a képviselő-testületnek egyéb felvetése, kérdése nem volt, ezért megköszönte a részvételt, és az ülést 14 óra 45 perckor bezárta.

K.m.f.

Illés László

